*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Rīgā Nr. 2019. gada \_\_. \_\_\_\_\_

**.§**

**Likumprojekts "****Grozījumi** **likumā "Par Latvijas Republikas Uzņēmumu reģistru"**

1. Atbalstīt iesniegto likumprojektu.

Valsts kancelejai sagatavot likumprojektu iesniegšanai Saeimā vienlaikus ar likumprojektu "Par vidēja termiņa budžeta ietvaru 2020., 2021. un 2022. gadam" un likumprojektu "Par valsts budžetu 2020. gadam".

2. Noteikt, ka atbildīgais par likumprojekta virzību Saeimā ir tieslietu ministrs.

3. Lūgt Saeimu izskatīt likumprojektu vienlaikus ar likumprojektu "Par vidēja termiņa budžeta ietvaru 2020., 2021. un 2022. gadam" un likumprojektu "Par valsts budžetu 2020. gadam" (budžeta likumprojektu pakete).

4. Tieslietu ministrijai iesniegt priekšlikumu likumprojekta "Par valsts budžetu 2020. gadam" izskatīšanai Saeimā 2. lasījumā, paredzot Tieslietu ministrijas budžeta apakšprogrammā 06.01.00 "Juridisko personu reģistrācija" palielināt dotāciju no vispārējiem ieņēmumiem un izdevumus 1 200 002 *euro* apmērā 2020. gadam, lai nodrošinātu Latvijas Republikas Uzņēmumu reģistra informācijas bezmaksas pieejamību, attiecīgi samazinot finansējumu budžeta resora "74. Gadskārtējā valsts budžeta izpildes procesā pārdalāmais finansējums" programmā 02.00.00 "Līdzekļi neparedzētiem gadījumiem".

5. Finanšu ministrijai likumprojektā "Par valsts budžetu 2020. gadam" iekļaut pantu, paredzot pēc jaunā pasākumu plāna noziedzīgi iegūtu līdzekļu legalizācijas un terorisma finansēšanas novēršanai apstiprināšanas budžeta resora "74. Gadskārtējā valsts budžeta izpildes procesā pārdalāmais finansējums" programmā 10.00.00 "Noziedzīgi iegūtu līdzekļu legalizācijas un terorisma finansēšanas novēršana" nepārdalīto finansējumu pārdalīt uz programmu 02.00.00 "Līdzekļi neparedzētiem gadījumiem".

6. Tieslietu ministrijai līdz 2019. gada 6. decembrim izstrādāt un noteiktā kārtībā iesniegt Ministru kabinetā Ministru kabineta noteikumu projektu grozījumu izdarīšanai Ministru kabineta 2018. gada 27. marta noteikumos Nr. 191 "Noteikumi par Latvijas Republikas Uzņēmumu reģistra informācijas izsniegšanas un citiem maksas pakalpojumiem", lai nodrošinātu to atbilstību likumam "Par Latvijas Republikas Uzņēmumu reģistru", ņemot vērā ar likumprojektu izdarītos šā likuma grozījumus.

7. Tieslietu ministrijai sadarbībā ar Vides aizsardzības un reģionālās attīstības ministriju, Datu valsts inspekciju un Latvijas Tirdzniecības un rūpniecības kameru līdz 2019. gada 1. novembrim sagatavot Latvijas Republikas Uzņēmumu reģistra vesto reģistru reģistrācijas lietās esošo dokumentu klasifikācijas principus un iesniegt noteiktā kārtībā Saeimā priekšlikumus likumprojekta "Grozījumi likumā "Par Latvijas Republikas Uzņēmumu reģistru"" otrajam lasījumam.

Ministru prezidents Arturs Krišjānis Kariņš

Valsts kancelejas direktors Jānis Citskovskis

Ministru prezidenta biedrs,

tieslietu ministrs Jānis Bordāns